Els microestats a Europa, tema d’anàlisi i debat a l’IEC
Taula rodona INdustry wOmeN
IV Jornades de Llengua i Literatura: «La llengua oral»
Conferència «Espais insòlits del patrimoni geològic català (2a part)»
1a edició de la Festa ‘Fes-te de la Llengua’
Dotzè Esmorzar Internacional de la FOCIR
Investigadors i acadèmics europeus analitzen la situació dels microestats d’Europa, en el marc del cicle de conferències Microestats europeus: cooperació i diplomàcia, que se celebra a l'Institut d'Estudis Catalans. Dijous vinent, 18 de gener, la sala Pere i Joan Coromines de l’IEC acollirà, a partir de les quatre de la tarda, la segona sessió d’aquest cicle que aborda qüestions com l’articulació d’aquests microestats respecte a Europa, el paper que tenen en el si de la integració europea, l’estratègia que fan servir per a salvaguardar la integritat, la diplomàcia que desenvolupen i el paper que exerceixen en l’escenari europeu i internacional. Les sessions són obertes al públic.
La sessió del dia 18 de gener inclourà tres intervencions: «L’adhesió dels microestats al Consell d’Europa: un primer pas cap al reconeixement com a actors de la integració europea», a càrrec de Birte Wassenberg, catedràtica d’història de la Universitat d’Estrasburg; «Luxemburg: una política exterior entre “estimats veïns” i construcció europea», a càrrec de Sylvain Schirmann, catedràtic d’història de la Universitat d’Estrasburg, i «Les relacions internacionals de la República de Malta i del Principat de Mònaco: cooperació i diplomàcia», a càrrec de Pierre-Alexis Blevin, advocat i doctor en dret públic a la Universitat de Rennes.
Els microestats d’Europa representen un fenomen interessant. Sovint constitueixen, entre d’altres, laboratoris d’interculturalitat i de governança. Són singulars a Europa per les relacions privilegiades que mantenen amb els estats veïns. Malgrat que no tots són membres de la Unió Europea, els microestats estan integrats d’una manera indirecta a l’espai comunitari per mitjà de convenis bilaterals.
La primera sessió es va celebrar el 26 d’octubre i la tercera i última és prevista per al 22 de febrer.